**Dyddiad cyhoeddi:** 1 Gorffennaf 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am y wybodaeth ganlynol mewn perthynas ag ymestyn rheilffordd Coryton:**

1. **Unrhyw ohebiaeth a phob gohebiaeth y mae Trafnidiaeth Cymru wedi’i chael gyda Chyngor Caerdydd, Llywodraeth Cymru, Ymddiriedolaeth GIG Felindre a Bwrdd Iechyd Prifysgol Caerdydd a’r Fro, a/neu eu cynrychiolwyr/contractwyr mewn perthynas ag ymestyn rheilffordd Coryton.**

Ar hyn o bryd rydym yn adolygu ein hymateb i’r rhan hon o’r cais i benderfynu a fydd yn fwy na’r terfyn amser a chost a ganiateir ar gyfer prosesu cais o dan y Ddeddf Rhyddid Gwybodaeth (£600/24 awr o amser staff ar gost o £25 yr awr). Gall cyfrifo’r gost hon gynnwys:

1. penderfynu a oes gennym ni’r wybodaeth y gofynnwyd amdani
2. penderfynu a yw’r wybodaeth yn eithriedig
3. dod o hyd i’r wybodaeth
4. echdynnu'r wybodaeth.
5. llunio’r ymateb gan gynnwys golygu

Cofiwch nad yw ond yn ofynnol i gyrff cyhoeddus amcangyfrif a fyddai’r terfyn hwn yn cael ei groesi, ac nid oes rhaid iddynt ddarparu dadansoddiad o’u hamcangyfrifon. Gallai eich mireinio fod yn gysylltiedig ag amserlen benodol neu fater penodol mewn perthynas â’r pwnc.

1. **Unrhyw ohebiaeth a phob gohebiaeth y mae Trafnidiaeth Cymru wedi’i chael ynghylch ymestyn rheilffordd Coryton gyda chynrychiolwyr gwleidyddol ac unrhyw un arall sy’n berthnasol i’r mater hwn.**

Nid yw TrC wedi cael unrhyw ohebiaeth â chynrychiolwyr gwleidyddol mewn perthynas â’r gwaith presennol. Mae’r AS lleol wedi cael gwybod am yr astudiaeth WelTAG 1 bresennol drwy gyfathrebu am raglen Trawsnewid Llinellau Craidd y Cymoedd ehangach.

1. **Dadansoddiad o unrhyw ffigurau ariannol a’r holl ffigurau ariannol a dalwyd i Gyngor Caerdydd gan Trafnidiaeth Cymru neu gyrff cysylltiedig cyfranogol, ar gyfer cyngor cynllunio cyn ymgeisio mewn perthynas â’r mater hwn.**

£0. Ni chynhaliwyd unrhyw drafodaethau cyn ymgeisio.

1. **Unrhyw gynlluniau/amserlenni ar gyfer camau pellach mewn perthynas â’r mater hwn, gan gynnwys, ond heb fod yn gyfyngedig i: arolygu, ymgynghori cymunedol ac ati.**
* Cwblhau astudiaeth WelTAG 1 a dichonoldeb peirianyddol yn gynnar yn 2022-23
* Astudiaeth WelTAG 2 2022-23, dylunio peirianyddol pellach a dewis un opsiwn – mae’r briff ar gyfer hyn yn cael ei gwblhau ond efallai y bydd yn cynnwys arolwg topograffig, arolwg ecolegol/cynefin cychwynnol a digwyddiad ymgynghori cyhoeddus.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".